tartuNLP/wikipedia-smugri-20251201 huggingface dataset:
Muroman Uspenn´an manasteri

Muroman Uspenn´an manasteri sijoittihes Oniegan rannal, päivännouzu puolel, kunne siirdyy jogi Muromka. Enzimäzet inokat tuldih sinne 14 vuoziaijal. Luazarin eländyaijan kniigois on kirjutettu kaimuandu monastirskoloi dokumentoi, sentäh manasterin avavunduaigu ei ole ihan se, voibi olla sie elettih inokat jo aijembi. Tämä manasteri on yksi vahnembis manasterilois. Ihan avavundu aijois oli sie yhtes eläjien ustuavu. Vie eländän aigua prepodobyoi luazarin, oli rakendettu uspenn´an kirikkö, kuduadu ainos počitoijah monuahat, händy pietäh kogo monuahoin rovun allunnu: Luazarin Ylähnouzendu, Predteče Ioannan.
1612 vuvel manasteri oli levitetty nemtsoin da litovtsoin armiel. No toizelsada vuozipuolel muuroman manasteris oli 6 puustin´ua: Kedrinskoi, Petropavlovckoi, Lužandozerckoi, Rubežskoi, Sinorewkoi da Kuržanskoi.
1786 vuvvel manasteri tuli naizien manasterikse, no ol vaiku yhten vuvven, se pandih kiini, jäi vaiku pieni Bogojavlenskoi prihodu. Preosväščennoi Ambrosii oli kirjutannuh, Muuroman manasteris jiädih vaiku kolme puuhistu kirikkyö: Uspenn´an - 1686, Roždestva Ioanna Predteči - 1673, da Bouojavlenie Gospodn´a (Jumalan ilmestyndy) 1700. Jäi vie časovn´u kus oldih Luazarin jiänökset, da ylen vahnu Luazarinnozendu nimelline kirikkö. XIX sadavuozi aigua myös oli avattu 1 manasteri, se remontiruttih I.I. Milokrošečnoin Puudožan ristikanzan dengoin vuoh. Häi andoi 12 000 rubl´ua remontah. 1867 vuvvel sinne tuli 7 monuahua, no kaznu ei andanuh nimittumua posobiedu. Yhtes vie elettih niistiet da ylenvahnat rahvas. No manasteri yksikai maltoi vie rakendua Uspenskoin kirikän kahten predelanke:&lt;br&gt;
Roždestva Ioanna Predteče da prp. Ioannan Ril´skoin. Sen pritvoran piäl azetettih kolokol´nú 12 kellonke. Yksi niilöis on
mustettavu ku tuli ilmah Vasilien Ivanovičan aigua 1508 vuvvel da on vie ihan luja.
1875 vuvvel kalmižiman kirikkö oli ymbäri luaittu aidu, ku vardoija ylen vahnua Pyhäkirikkyö.
1890 vuvvel muuromskoin obitelih rakendettih 2 uuttu kirikkyö, yksi uli Viizipiälinne Kaikkien Pyhien kivikirikkö, kudualoin seinil ikkunoin piäl azetettih ikoonat Prepodobnoloin Luazarin da Afanasien Muromskoloin. Toizel keroksel sijoitettih kodikirikkö Svätitelä Nikolaja, antiminsu oli vihmutettu 15. talvikuudu 1896 vuvvel. Luazarin da Afanasien jiänökset oldih vardoitettavannu kahtes časovn´as, ymbäri kudualois oli kiviaidu. No oli manasteril jygei aigu da oli pandu uvvessah kiini. XX sada vuvven aijoil oli jiännyh vaiku valgiet Uspenskoin soboran seinät da ostov Kaikkien Pyhien kirikön, kogonah oli levitetty vellestön eländy korpussu.
Nygözel aijal on myös nostettu vellestön eländy korpussu, kunne avattih talvikirikkö Svätitelän Nikolain, trapeznoi da kel´jat. Kus oli luazari vardoičendukohtu, luaittih kezäkirikkö.
Muromskoi manasteri, kui i ennen, eläy askietoin eländiä, kunne harvah kävväh palomniekat. Toiči kuuloin sinne ei piäze niken.
Musta aurinko nousee

Musta aurinko nousee on Juice Leskinen Grand Slaman ozutettu pajo da Juicen kogo uran kaikkii tunnetumbii pajoloi. Sen on säveldänyh da kirjuttanuh Juice Leskinen. Se piästettih ilmah singlenny da myöhembi "Pyromaani palaa rikospaikalle" -al'bomal vuvvennu 1985. Pajo tunnetah dai Jari Yliahon soitetus gituarusoulos.
Pajo algau sanoil "Riisu yltäni tähtivyö", no se tunnetah parahite monimerkičyksizes kerros 
"Ja jonakin aamuna / ennen sarastusta / huomaat että musta / aurinko nousee. "Musta aurinko nousee" "voi viitata väril mustah päiväzeh (mustu päiväine nouzou) libo paginkielen ilmaizuh "minus(päi)" (minuspäi päiväine nouzou). Nerokkahannu sananiekannu Juice Leskinen on yksikai sanonuh ku merkičyksii on kolme. Tovenägözesti kolmas merkičys on ""minus (minun mieles) päiväine nouzou"."
Pajos on luajittu moni versielöi, semmite 2000-luvul.
Mustu loukko

Mustu loukko on aigutilas olii vägi tihei massukeskus. Gravitacii sie on moine suuri, ga siepäi ei voija puata eigo ni yksi partiklu eigo ni elektromagniettine suvastusgi. Mustua loukkuo ymbäröiččijiä rajua, kudaman tagua enäm ei sua piästä iäre, kučutah tapahtumuhorizontakse. Nygytiijon mugah mustan loukon syväindyö da tapahtumii on mahtotoi tutkie, sendäh gu nimi informacii ei voi puata sitpäi.
Net mustat loukot, kudamil on sama massu kui tiähtilöil, roitah, konzu vägi suureččazet tiähtet kuoltes buitegu räjähtetähes sydämehpäi. Roittuu loukot voijah kazvua suurembikse käyttämäl niilöis ymbäri olijua massua, kui toizii tiähtilöi, da yhtistymäl toizien mustien loukkoloin kel. Jälgimäi niilöis voijah roita muga sanotut supermassiivizet mustat loukot. Uskotah, gu niilöi on enimien galaksoin keskuksis, sežo Linnunruan. Tietäh, gu jo vuvvennu 1784 anglielaine geolougu John Michell abrikuičči, voidasgo moizet mustien loukkoloin jyttymät kappalehet olla olemas. Onnuako hänespäi sai vaikuttehii Pierre Simon Laplace, kudai omassah tevokses "Exposition du système du Monde" (Muailmansistieman ozutus, 1796) mainičči ”taivahankappalehtu, kudamal gravitacii toinah on moine suuri, ga valgei ei piäze virduamah sit iäre”. Ezmäzenny terminiä ”mustu loukko” (angl. "black hole") käytti fiizikku John Wheeler vuvvennu 1967. Mustien loukkoloin teouriedu äijäl vedi ielleh professoru Stephen Hawking, kudaman mugah mustu loukko on buitegu aigutilas olii loukkoine.
Duumaijah, gu mustan loukon keskus on gravitacielline singularitiettu, kui čökeh, kudaman tilavus on läs nol’ua. Singularitietas on kai mustan loukon massu: atoman, tiähten libo miljonoin tiähtilöin massu. Nengoman vägi suuren tihevyksen periä rodieu i mustan loukon vägi suuri gravitacii.
Mustuahvenet

Mustuahvenet ("Micropterus") ollah päivyahvenien heimoh kuului kalasugu.
Mustukoski

Mustukoski () on Karjalan tazavallan Segežan piirin pos’olku. Se on Mustukosken kyläkunnan haldivolline keskus.
Se sujoiččou 78 kilometrin piäs Segežaspäi luodeheh, kohtas, kus Onigmah laskehes Mustuoja (), kudai virduau Pedarmilammespäi.
Pos’olkua ruvettih rakendamah vuvvennu 1936.
Täs ruadau škola, lapsienpäivykodi, kluubu, feršalipunktu, laukku.
Mustumeri

Mustumeri on Atlantan valdumeren basseinan syväinmeri. Bosforansalmi yhtistäy Mustumeren Marmaranmeren kel, Dardanellisalmi – Egein meren da Välimeren kel. Kerčan salmi yhtistäy Mustumeren Azovan meren kel. Pohjazespäi Mustahmereh andavuu Kriman niemimua. Mustumerdy pitkin on Jevroupan da Vähä-Azien väline veziraja.
Mustan meren pinduala on 422 000 km². Omien rajaviivoin mugah Mustumeri on piduličču, kuduan suurin os's'u on läs 1150 km. Meren suurin välimatku pohjazes suveh on 580 km. Suurin syvys on 2210 m, keskisyvys – 1240 m. Vien miäry on 555 tuhattu km³. Mustanmeren eričys on sit, gu 150-200 metrin syvyöl ei ole eläviä organizmua (on vai anaeroubistu bakteeriedu), sendäh gu sie on äijy rikkivetyy.
Mustumeren randumuat ollah Ven'a, Ukrainu, Rumiinii, Bolguarii, Turtsii da Gruuzii.
Mustučiirakko

Mustučiirakko ("Chlidonias niger") on čiirakkoloin heimoh kuului lindu.
Karjalankieline nimi.
Karjalan kieles tunnetah sana "čiirakko", kudamal tarkoitetah tavallizeh kalačiirakkuo ("Sterna hirundo") libo lapinčiirakkuo ("Sterna paradisae"). Mustučiirakon karjalankieline nimi on täh artikkelih niškoi kiännetty suomenkielizes sanaspäi "mustatiira".
Kogo da nägö.
Piduhus: 22-26 cm&lt;br&gt;
Siibien agjuväli: 56-62 cm&lt;br&gt;
Paino: 60-75 g
Pezindy.
Mustučiirakko muniu oraskuus libo kezäkuus kaksi libo kolme jäiččiä. Uročču da emäččy havvotah jäiččii yhtes 20-23 päiviä. Poigazet opastutah lendämäh 20-23 päivän ijäs.
Aloveh.
Mustučiirakko peziy Pohjas-Amerikas da Europas. Europas pezijät linnut talvehtitah Afrikas. Suomes peziy 15-25 puarua.
Muumi-kruušku

Muumi-kruuškat ollah suomelazen dizainuyritys Arabian valmistettui da suomelazen kuvataidoilii Tove Slotten pluaniiruttui keruamikkukruuškii, kudamis on kuvii Muumi-sarjukoomiksoin da -kniigoin figuurois. Enzimäzet Muumi-astiet luajittih 1950-luvul, da nygöizien Muumi-kruuškien valmistamine allettih vuvvennu 1990. Muumi-kruuškat kuulutah Arabian Muumit-serviizah.
Muumi-kruuškis olijat kuvat oldih allussah suomenruoččalaizien taidoilijoin Tove da Lars Janssonan piirrettylöi. Tove Jansson oli Muumiloin luadii da Lars hänen velli, kudamanke häi luadi Muumi-sarjukoomiksoi. Tove Slotte on tävvendännyh Janssonien piirrettylöi Muumi-kuvii da luadinuh net kruuških pättävikse.
Teema-sarjan Muumi-kruuškat.
Muumi-kruuškat ollah yhtemmuodohizii muodoilii Kaj Franckan pluaniirutun Teema-sarjan kruuškanke, kudamah syndyy 3 detsilitrua. Uuzii Muumi-kruuškii tulou joga vuozi 1–2 kappalehtu. Vuozittajen piästäh ilmah sežo rastavu- da kezäsezonkruuškat, kudamii on laukois vaiku tietyn aijan.
1950-luvul suate on pluaniiruttu erilaizii kruuškii 80 mallii, a 81 erilastu kruuškua. Ero selgenöy sil, gu vuvvennu 2014 valmistetus kruuškas “Toven pruazniekku” (suom. “Toven juhla”) luajittih kaksi erilastu versiedy: tavalline da kruušku, kudamas on syväinpuolel kuva očkis. Kruušku tunnetah “Očkakruuškannu” (suom. “Rillimuki”), da se on aiga harvinaine. Miäräs on sežo otettu huomavoh vuozinnu 1992–1997 valmistetut “Muumityttöine-” da “Muumibrihaččuine” -kruuškat (suom. “Muumityttö” da “Muumipoika”), kudamat ollah sigäli spetsial´noit, gu net ei olla Teema-serviizan kruuškien vai lapsienserviizan kruuškien suuruttu.
Muumi-kruuškat ollah suvaittuloi keräilytavaroi. Harvinazien keräilykruuškien arvo voibi olla monii sadoi libo daže tuhanzii jeuroloi. Erähis keräilyharvinazuksis on maksettu internettuavissuonilois vie enämbigi. Vuvvennu 2013 eräs Muumi-kruušku myödih Suomes 10 000 jeurol. Enimyölleh kruuškan arvuo nostetah valmistamizen loppemine libo valmistuspartii, kudai on olluh pienembi gu normal´noisti.
Arabia on valmistannuh 90-luvul suate seiččie Muumi-lapsienserviizua, kudamih kuulutah kruušku, torielku da aijembah sežo luzikku. Näihin kuulujii kruuškii keräilijät ei enimyölleh pietä alallizinnu Muumi-kruuškinnu, hos sežo lapsienkruuškil yksittäjen on keräilyarvuo.
Muumimami

Muumimami () on eräs hahmo Muumi-kniigois, kudamat on luadinuh Tove Jansson. Muumimami on Muumipeigoin muamo da Muumitatan akku. Muumimamil on ruskei-valgei junokas peredniekku da mustu sumku. Häi on hyväsydämelline ja tirpačču muamo Muumipeigoile da muile muumitaloin lapsile. Muumimami suuttuu ylen harvah.
Muumimami da Muumitata vastavuttih erähänny štormijannu yönny. Muumimami vähiä vajai uppuou mereh, ga Muumitata pellastau hänet.
Muumipeigoi

Muumipeigoi () on Muumi-kniigoin piähahmo. Häi on sežo enzimäine Tove Janssonan luadima muumihahmo. Vuvvennu 1945 Muumipeigoi oli enzimästy kerdua piähahmonnu "Muumit ja suuri tuhotulva" — nimizes kniigas. Tädä kniigua ei ole vie kiännetty karjalakse.
Muumipeigoi eläy Muumitalois yhtes Muumitatan da Muumimamin kel. Hyö ollah Muumipeigoin tuatto da muamo.
Muumipeigoin ulgonägö da ystävät.
Muumipeigoi on valgei da häi on samannägöine, gu vezihebo. Muumipeigoi suvaiččou šeikkailuloi ga yhtelläh häi suvaiččou mugavuksii da ainos tulou järilleh kodih. Muumipeigoin paras ystävy on Muikkuine. Nipsu, Ninnineidoi, Ninnettäi da Pieni Myy samoiten ollah Muumipeigoin ystävii.
Muumitata

Muumitata () on eräs hahmo Muumi-kniigois, kudamat on luadinuh Tove Jansson. Muumitata on Muumipeigoin tuatto.
Puaksuh Muumitatal on mustu hattu piäs da puuhine keppi käis. Toiči häi poltau piippuu.
Muur'oi

Muur’oi (kysty muarjua sanotah šl’uboi) on monivuodine heiniävyӧs kazvi roduu Rubus (Vagoi) Rovzuvärin perehys. Ilmanigäzet sen nimet oldih “jantari”, “suonsilmät”. Pohjazis alovehis oli nimi "čuarin muarju". Rahvas sanotah muarjua "pohjazen apel’siinu", "arktikan vagoi".
Kuvavus.
Muur’oi on pienikazvoine, sen korgevus on yli 20 sm. Korzi on vihandu da muzavanvihandu, hoikkei, oigeikko. Sil on 2-3 lehtie da yksi valgei kukkaine.
Kukkazet ollah keskenormuzet, yksinäzet, valgiet, yksisugupuolizet. Emehenkukat da hyödenkukat kazvetah erikazvoksil; ižäkukkazet ollah suurembi emäkukkazii. Emehty da hyödehty on äiju; tuppie da kukanlehtie on viiziembi. Muur’ӧi kukkiu kezakuul. Pӧlytetäh kukkazii bӧbäkät. Muarjat kypsetäh 40-45 päiviä. Lehtet ollah rupiškoit jygrinainepočkiennägӧzet, viizilabavutut.
Andin on ruskei (ruohkahko) libo oranževoi (kypsi) muarju diametrua läs 1-2 sm. hoikien kuorenke da kovien siemenienke; kaččojen se on gu vagoin muarju. Kypset muarjat ollah gu puhtas jantari. Muarjan mehu on oranzevoi, ylen magei. Kerätäh muarjӧi heinykuul.
Muur’ӧi on levinnyh kaikkie Pohjastu muan puoliskuo myӧ. Voibi nähtä muur’oidu Keski-Jevroupan puolel Ven’al, Sibiries, Valgo-Ven'al. Tavallizinnu kazvin elokohtinnu ollah sfagnumsuot, kudamis sežo kazvetah bagul’niekku da guarbalo. Meččykanat da mečoit suvaijah muur’oikkoloi.
Kypsis muarjӧs on: zuahariet, valgiet, organičeskoit muigeimehet (juablokku da limonu), vitamiinat (C,B,PP,A), mineraliet ozat (kalii, fosforu, raudu da toizet). Muur’ӧn muarjas on vitamiinua C äijembi gu apel’sinas kolmenkerran.
Muur’oi kuuluu rohtikazviloin joukkoh. Sendäh, gu muur’oin muarjois on äijy tokoferoloi, kuduat on lӧytty biologien puoles aktiivizii ainehii da vitamiinoi, net hyvin vaikutetah kohtužen ristikanzan organizmua. Muarjan syväinmehu hyvin sammuttau juotatustu, vastau kyl’miändia. Muarjan mehul voietah nahkanpalat, kuduat ollah kibiet.
Lehtet ollah veriazettujaizet, ruanusaubuattujaizet, heldievastavuttozet nuadobjat. Lehtis da varbazis voit varustua heinykeittie, kudamien avul piästetäh vačan kivuskis, počkien voimattumaksis, paskas. Lehtet ollah kuzenajajat da avvutetah ruanoin kӧčӧityӧ, seižatuttua veri. Čuajukse zavaritah muur’on tuppii. Lehtikeittien da muarjӧin avul parandetah kai tervehys.
Sendäh, gu mehus on äiju zuaharii, se on ylen magei. Syvväh muarjoi kypsehyy. Talvekse muarjoi kylmätetäh da livotetah. Sendäh, gu muarjois on äijy muijumehtu, niidu voibi hätken pidiä livos. Muarjois keitetäh varen’n’ua, mehuu, povidlua, džemua. Suomes da Ven’as azutah muur’oinviinua da likӧrua.
Muur’oi oli Aleksandr Puškinan armas muarju. On kuulužu, enne kuolendua häi kyzyi livymuur’oidu.
Suomen D’engundvorčas azutah 2 jevron dengukolikkuo, kuduas on muur’oinkuva. Sen dizaineru on Raimo Heino.
Myllärit

Myllärit () karjalaine folk-rock-joukko, kudai perustettih Petroskois v. 1992.
Joukon endizet ozanottajat.
"Gituaru"
"Kontrabuassu"
"Puhundusoittimet"
"Vokualu"
"Viulu"
"Al’tu"
25. oraskuudu vuonnu 2010 kuoli kuulužu karjalaine muuzikko, yksi Myllärit-joukon perustajis 52 vuvven ijäs Aleksandr Bykadorov (ližänimel Deduška).
Histourii.
1992 - 1997
1997 - 2002
2002 - nygyaigah
Vuvvennu 2004 piäzi ilmoih Saaren Synty- nimine al’bomu, sen piävokalistannu on Leo Sevets. Sygyzyl v.2005 piäzi ilmoih Metsolan Kuningas-al’bomu das sen jälles Leo jätti joukon. Leon sijah tuli petroskoin kuulužan 15 Megatones- joukon endine lideru, kudai soitti kontrabuasal Myllärit-joukos vuvvennu 1997.
Huomavukset.
↑  Ушел из жизни легендарный «Дедушка»
↑ Скончался основатель группы «Мюллярит»
Mägihyppy

Mägihyppy on talvisportulaji, kudamas on targoitus hyppie suksil hyppyrimäispäi mahtonalaizimman pitkäle mahtonalaizimman stilnoisti. Hyppy on stilnoi, gu hyppäi tegöy ilmulennon da alastulon hallitusti. 
Hyppysuoritus.
Mägihypys hyppäi lähtöy liikkehele vauhtimäin yläpuoles olijal puomilpäi, laskou mahtonalaizimman aerodynamizes kyyryasendos alah rampie, kudaman jyrkevys pienenöy kohti loppuo, da ponnistau hyppyrinn´okaspäi tavoittehennuh lendiä mahtonalaizimman pitkäle.
Mägimarin kieli

Mägimarin kieli (mägimarin kieleh "Кырык мары йӹлмӹ") on uralilazen kieliperehen suomelas-ugrilazeh kielijoukkuoh kuului marilaine kieli.
Mägrii

Mägrii () on kylä Anuksen kanzallizes piiris Karjalan tazavallas Ven'al.
Sijaičendu.
Kylä on sijoitunnuhes 10 kilometris Anuksenlinnaspäi.
Eläjät.
Vuonnu 2013 Mägriäs eli 664 hengie.
Mägry

Mägry on luonnolline meččyelätti, kudai enin aigua omas elokses viettäy pezäs, elätin rungan eričykset avvutetah sille täs. Mägry, kui kondii da ahmoi, on jallanteräliikkui, sen tagakäbälät ollah edukäbälii äijiä suurembat. 
Sygyzyl mägrän paino voi olla enämbi 20 kiluo da rungan piduhus läs 90 sentii. Nahkan väri on harmuahko hobjankarvazen läpetyksen kel. Mägräl piäs kahtes puolespäi – korvis turvassah – on kaksi mustua junuo. 
Leviendy Karjalas.
Mägriä on kaikis Karjalas mečis. Suves vaiku sidä on äijiä enämbi. 
Pezä.
Mägry eläy sie, kus voibi luadie pezä muah da enimytteh vien lähäl. Mägry on ”kodiniekku”, se huoliu da akkiloiččou omua peziä. Pezäspäi se lähtöy enimytteh ei enämbiä kui 1,5 kilometrin piäh. Ku ollou äijy syömisty, sit mägrät voijah luadie pezät toine tostu lähäl. Net eletäh eriže, loitton toine toizes, konzu on vähä syömisty.
Mägrän elämizekse on tärgei, ku sen pezä ei kylmäs da vezi ei upottas sidä. Mägry iče luadiu omua peziä, luajittuu ainos suurendau libo pienendäy, levendäy libo kaijendau sidä. Mägrän pezä on monimutkaine sydämes. Sit on tuuletusraguo da moni kerrostu. Pezä on kiemur, monis kohtis menöy umbikujoh libo syväle muah. Pezäs on varzinaine pezäkohtugi. 
Mägrän muanalazen pezän piduhus voi olla 35-80 metrii. Omale pezäkohtale, kudai diametras voi olla enämbi metrii, mägry panou kuivua heiniä, lehtie da sammaldu. Mägry alalleh vaihtau levitekset. Mägry on puhtahuon pidäi da suvaiččii. Sen pezän lähäl nikonzu et näi jiännyzii syömispalazii libo ullostuksii. 
Syöndy.
Syömizien eččoh mägry lähtöy aijoi huondeksel libo ehtäl. Sen liikundutaba on kiirehtämätöi da hyvin kuului. Elätti hyvin uidaugi. Mägry syöy hiirijyrzijöi, böbökkii, pienii linduzii, čyöttölöi da edenölöi. Syöy sežo kazviloin juurii da niilöin vihandoi korzii da lehtilöi, muarjoi da griboi.
Ligakuul-kylmykuul elätit uinotah kaikekse talvie, sendäh sidä enne syvväh kylläzikse, ku vägie täydys hätkekse aigua. 
Kiimuaigu.
Mägräl kiimuaigu on kezän enzimäzel puoliškol. Mägry luadiu puaran monekse vuottu, toiči kaikekse eländyaigua. Pienet mägrät rodivutah pezäs tossuvuon keviäl. Mägräl enimytteh rodieu kolme poigastu. Sygyzyssäh mägränpoigazet eletäh muamanke, talvekse viertäh muate jo ičepiänneh.
Meččuičendu Karjalas.
Mägry on mečästyselätti. Joga vuottu sen suandua pietäh silmäl.
Mägrätjärvi

Mägrätjärvi () on Karjalan tazavallan Anuksen kanzallizen piirin kylä, kudai kuuluu Kuittizen kyläkundah.
Se sijoittuu Mägrätjärven suvirannal.
Kyläs on mustokohtu, kus vuonnu 1944 saldatat katkattih suomelazien puolistus.
Tämä nimi tulou ”mägry”-sanaspäi.
NHL

National Hockey League libo NHL (frans. "Ligue nationale de hockey, LNH," karj. "Kanzalline jiäkur'oiliigu") on jiäkur'oin ammattiliigu, kudai kižatah Yhtysvallois da Kanuadas. NHL:iä pietäh generalisesti muailman parahimbannu jiäkur'oisarjannu. Sarjan kolmeskymmenes joukkovehes 23 on Yhtysvallois da seiččie Kanuadas. Joukkovehet on juattu kahteh konferensieh, kuduat on ielleh juattu kaikkiedah nelläh divizieh. 
NHL-joukkovehil on AHL-liigas fermujoukkovehet, kuduat ollah kižarezervanu da nuorien kižuajien harjoitusjoukkovehinnu.
Joukkovehet.
Päivänlaskukonferensii
Päivännouzukonferensii
Endizet seurat.
Ielleh olemas olijat seurat (siirretyt)
Nimie vaihtanuot seurat (ei siirretyt)
Likvidiiruitut seurat
NHL:n premiehet da kunnivonindikatsiet.
NHL-kavven piättiekse juatah premiehet kavven parahimil kižuajil, treniroile da joukkovehile.
Joukkovehien premiehet
Hengikohtallizet premiehet
Tiähdistöpluanullizet
Kavven piättiekse nimetäh NHL:n ykköstiähtipluanulline da kakkostiähtipluanulline.
Hockey Hall of Fame
Hockey Hall of Fame sijaiččou Torontos Kanuadas. Hall of Fame tundietah enne kaikkie jiäkur'oimuziennu da premieloin säilytändypaikkannu. Yhtelläh myös kižai, erosud'd'u libo muu kiehkoitoimii voijah vallita Hall of Famen muga kučuttuh kunnivogallerieh eriluaduzen elokkahan ladun jälgeh.
Nagris

Nagris (lat. "Brassica rapa") on yksi- libo kaksivuodehine ristikukkukazvih kuului juurikazvis.
Nagris on ylen hyvä tervehyöle. Nagrehes on C-, B-, A-vitamiinua, kalien, natrien, kal’tsien, ravvan, magnien da fosforan suolua.
Se oli tärgevinny kylvökasviksennu 1800-luguh sah, kuni kartohku ei eistellyh sidä.
Karjalazet kylvettih nagristu äijän. Nagristu kylvettih puhujen, kuni oli pilvine siä. Talven aigua säilytettih vilulois kohtis, ezimerkikse kuopis.
Nagristu syödih vereksenny, sidä havvottih (pačoi), pastettih da kuivattih, azuttih sit riepoidu. Lapsih niškoi kuivattu nagris (näivöi) oli paras magevus&lt;ref&gt;Jelena Filippova. Kipinä 2015, №5.&lt;/rer&gt;.
Tänäpäi nagristu syvväh vähembän.
Nagriskuaššu

Nagriskuaššu on karjalazien syömine. Nagriskuaššah pidäy: 
1 stokan suurimua (perlouhkua)
2,5 stokanua vetty
4-5 nagristu
2 suurdu luzikkua pyhävoidu libo 2 suurdu luzikkua argivoidu
Nagrehet pidäy kuorittua, pestä da pilkuo palazikse. Sit net palazet panna kost’urkah da ližätä suolua. Kuaššah ližätäh vie valmehekse livotettuu perlouhkua da pannah se plitale kiehumah. Keittiä pidäy pienel tulel puolikypsäkse. Kuaššu otetah plitalpäi iäre da pieksetäh se, ližätäh pyhävoidu libo argivoidu. Syvväh nagriskuaššua vilun maijonke.
Nagriskurniekku

Nagriskurniekku on karjalaine syömine. Karjalazet luajittih kurniekkua nagrehesgi. Nagriskurniekkah pidäy taigintahtas. Nagrehet pilkottih hienokse, ližättih niilöih rötkiä, pirahutettih piäle ruisjauhuo da suolua. Kai hyvin pieksettih da pandih päččih imittymäh. Päčispäi otettuu viluškoitettih da pandih taiginale – luajittih korgei umbinaine piirai, kalakurniekan jyttyine. Tädä kurniekkua pastettih pyhän aigua. Arren aigua ližättih syväimeh lihan da razvan palazii. Syödih kurniekku vilustunnuonnu.
Naistenjärvi

Naistenjärvi on Karjalan tazavallan Suojärven piirin pos’olku da Naistenjärven kyläkunnan haldivolline keskus.
Naistenjärvespäi Suojärvessah on läs 35 km. Pos’olku sijoittuu Irstan joven oigiel rannal.
Naistenjärven rahvahan lugumiäry.
Pos’olkas on banku, keski- da muuzikkuškola. Naistenjärves on 25 uuliččoi. Pos’olkan suurin laitos on Naistenjärven meččyzavodu.
Histourii.
Enne vuottu 1917 aloveh, kudamas sijoittuu Naistenjärvi, kuului Viborgan gubernieh. Vuozinnu 1917 – 1939 da 1941 – 1944 (okkupatsien aigua) Naistenjärvi kuului Suomeh. Vuvves 1944 algajen se liittyi Nevvostoliittoh.
Nähtävykset.
Voinal tapettuloin Nevvostoliiton saldattoin kalmu.
Kuulužat ristikanzat.
Oleg Riženkov (on roinnuh v. 1967) on Valgo-Ven’an biatlonistu.
Nalle Karhu – Meččyrunoloi lapsile

Nalle Karhu – Meččyrunoloi lapsile on lapsile kirjutettu runo- da šuutkukniigu. Sen redaktoru on Jukka-Pekka Wuorikoski. Runot on roittuhes pitkän aijan kulujes: vahnimat runot on kirjutettu 1970-luvul da uvvembat 90-luvul. Runoloin tarkoituksennu on nostattua ihastustu luondoh. Runoloin mugah siirrytäh perindölöin da mennyzien aigoin mustot tulijoile sugupolvile.
Namibii

Namibien tazavaldu (vuodessah 1968 Lounas-Afriekku) on valdivo Suvi-Afriekas. Pohjazes se rajoittuu Angolanke da Zambienke, päivännouzus Botsvananke, liidehes da suves Suvi-Afriekan tazavaldanke. Päivänlaskus se rajoittuu Atlantan valdumerenke. Muan pinduala on 843,3 km². Rahvahan lugumiäry on 3 092 816 hengie. Piälinnu on Vindhuk. Virralline kieli on anglien kieli.
Napoleon I

Napoleon I Bonapart (; 15. elokuudu 1769 Ajaččio, Korsika – 5. oraskuudu 1821 Longvud, Pyhä Helena) oli Fransien enzimäine konsulu vuvves 1799 algajen da Fransien keisari Napoleon I 1804-1814.
Napoleon algoi virran vuvvennu 1785 artilierien nuorembannu leitenantannu. Sit häi sai divizien generualan čiinan da komanduičči voinuvoimii tagavos. Vuvvennu 1795 hänes rodih Itualien armien komanduiččii. Vuozinnu 1798-1799 Napolein johti matkukundua Jegiptah.
Vuvvennu 1799 Napoleon luadi valdivomuutoksen da hänes rodih enzimäine konsulu. Häi perusti diktatoran vallan. Napoleon pidi monii uvvistuksii, ezimerkikse perusti Fransien bankan (1800) da Kanzallizen koodeksan (1804).
18. oraskuudu 1804 Napoleonas rodih imperatoru. Napoleon voitti monet voinat: Avstrien kampuanii 1805, Prussien-Pol’šan kampuanii 1805, Avstrien kampuanii 1809. Sen periä Fransies rodih piävaldivo manderehes. Ga yksikäi Napoleon ei voinnuh voittua Britanien.
Vuvvennu 1812 Suuri armii jäi voitetukse Ven’ale, min jälgeh Napoleonan imperii hävii. Vuvvennu 1814 Napoleon kieldävyi valduistuimes. Häi oli karkoitettu El’ba-suarele.
Vuvvennu 1815 Napoleon uvvessah sai vallan suakse päiväkse. Häi jäi voitetukse Vaterloos da toizeh kerdah kieldävyi valduistuimes.
Elaijan jälgimäzet vuvvet Napoleon vedi Pyhä Helenan suarel. Vuvves 1840 algajen hänen tuhku säilytetäh Niistielöin kois Pariižas.
Natrii

Natrii Mendelejevan sistiemallizen järjestyksen mugah on enzimäzen joukon kolmanden periodan alguaineh. Sen atomunoumer on 11. Sidä merkitäh Na (). Prostoi aineh natrii on pehmei metallu. Sen väri on valgei da hobjankarvaine.
Natriedu (sen yhtistehii) käytettih muinazis aijois algajen. Luonnon sodua muinazet jegiptalazet käytettih bal’zamirumizes, paltinan valguamizes, syömizen keittämizes, kruaskan valmistamizes.
Enzimäzen kerran natriedu sai anglielaine hiimiekku Hemfri Devi, kudai ilmoitti täs 19. kylmykuudu vuonnu 1807.
Nauru

Naurun tazavaldu on pieni valdivo, kudai sijoittuu samannimizel korallusuarel Tyynenmeren päivänlaskuozas. Sen pinduala on 21,3 km², rahvahan lugumiäry on 10 979 hengie (v. 2014).
Naurun suarespäi on 42 km suveh ekvuatorassah. Lähimäine suari on Banaba (288 km päivännouzuh Nauruspäi), kudai kuuluu Kiribatin tazavaldah. Nauru on pienin iččenäine tazavaldu muailmas, pienin suarivaldivo, pienin valdivo Jevroupan rajoin tagua da se on ainavo tazavaldu muailmas ilmai virallistu piälinnua. Parluamentu da lendoazemu ollah Jaren-linnas.
Nedäli

Nedäli on seiččemen suutkan piduhine aigu, kudai on kudakui nelländes vuitti kuudaman kierduo. Nedälinpäivät ollah enzimäinargi, toinargi, kolmaspäivy, nelläspäivy, piätteniččy, suovattu da pyhäpäivy.
Nelli vuvvenaigua

Nelli vuvvenaigua (ital. "Le quattro stagioni") on Antonio Vivaldin säveldetty viulukontsertosarju. Sarju säveldettih n. vuvvennu 1723, da se on Vivaldin kaikkii tunnetuin tevos. Jogahizes" Nel'län vuvvenaijan" kontsertos on kolme vuittii, kudamis kaksi on raviehii da yksi hil'l'aine. Vivaldi kirjutti jogahizeh kontsertoh niškoi dai yhten sonietan. Kontsertoin vuitit ollah:
Nelson Mandela

Nelson Rolilahla Mandela (18. heinykuudu 1918 Mvezo, Suvi-Afriekan Liitto – 5. talvikuudu 2013 Johannesburg, Suvi-Afriekan tazavaldu) oli kosa-kanzan tembu-heimoh kuului suviafriekkalaine poliitiekku, kudai toimi sežo puolistajannu. Suvi-Afriekas hänet puaksuh tundiettih kosankielizel kluanunimel Madiba libo nimel tata, kudai tarkoittau kosakse «tuattua».
Mandela luadi merkiččijiä roduerottelun vastastu ruaduo Suvi-Afriekas. Vuonnu 1993 Mandela Frederik de Klerkanke häi sai Nobel’an rauhanpalkindon. Mandela oli kaheksas Suvi-Afriekan tazavallan prezidentu vuozinnu 1994 – 1999 (enzimäine mustuhibjuine prezidentu). Häi oli vanhin Suvi-Afriekan prezidentu. Nelson Mandela oli tiettävy poliittine tyrmähotettu. Häi oli tyrmäs 17 vuottu vuozinnu 1964-1982.
Mandela oli merkiččii Afriekan johtai. Prezidentannu Mandela luadi monet tärgiet yhteiskunnallistalovehellizet uvvistukset, kuduat avvutettih voittua yhteiskunnallizen da talovehellizen eriarvožuon Suvi-Afriekas. Häi ližäi kulut opastumizen da tervehyönhoijon alah.
Eläkkehele mendyy Mandela oli ielleh kanzanvällizesti vaikutusvaldaine hahmo, roduerottelus piästämizen sivvolu. Häi oli Unescon hyvän tahton poslu da otti ozua AIDSn vastazeh kampuanieh.
Vuvves 2004 algajen Mandela oli Del’finoin poslu nuorieh niškoi da Del’finoin rahvahienvälizen nevvoston ozanottai. Sežo Mandela oli monien rahvahienvälizien yliopistoloin kunnivoitettu ozanottai.
Nepal

Nepal (nepal.   नेपाल  [neˈpaːl]), virrallizesti Nepalan federatiivine demokruatilline tazavaldu on valdivo Gimalajis da Suvi-Azies. Nepal rajoituu Indienke da Kitainke. Nepalan piälinnu on Katmandu. Virralline kieli on nepali. Muan pinduala on 140 800 km². Nepalan rahvahan lugumiäry on 30 430 267 hengie.
&lt;br&gt;
Neptunus

Neptunus (simvolu: ) on päiväzensistieman planiettu.
New York

New York libo New York City, viralline nimi City of New York, on Yhtysvaldoin New Yorkan ozavaldivos olii linnu. Linnas eli vuonnu 2014 arvion mugah 8 491 079 ristikanzua. New York on Yhtysvaldoin toizekse suurembii linnoi. Kaikkiedah alvehel eläy 23 632 722 hengie. New York on muailman tärgevimii talovus- da kul'tuurukeskuksii da "Globalization and World Cities Study Groupin" mugah yksi muailman nelläs tärgevimis muailmanlinnois Tokion, Pariižan da Londonan ohel. Linnu on vie YK:n da monien toizien kanzoinvälizien järjestölöin kodipaikku.
Nieglikko

Tavalline nieglikko libo jevrouppalaine nieglikko () on imettäjiä jevrazilazien nieglikkoloin lajii, nieglikkoloin rodukundua. Se eläy Jevroupas, Aazies, päivänlaskullis-Sibiries, Luodeh-Kazahstanas, Amuran piiris, Pohjas- da Koillis-Kitais.
Ulgonägö.
Tavalline nieglikko on pienehkö eläin. Sen rungan piduhus on 20-30 sm, hännän on 3 sm, massu on 700-800 g. Korvat ollah pienehköt (läs 3 sm). Turbu on venytty. Nenä on terävy da ainos märgy. Ylimäzes leuguluus on 20 piendy teräviä hammastu, a alimazes on 16 hammastu.
Piä on suurehko, vergunägöine. Käbälil on 5 sormie terävien kynzienke. Tagakäbälät ollah pitkembät migu ezikäbälät. Tavallizen nieglikon nieglat ollah lyhyöt, läs 3 sm. Piäl nieglat jagavutah jagavukseh. Niegloin pindu on silei, väri on muzavanruskei. Selläl, bokil da piäl ondoloin niegloin piduhus on 2 sm. Niegloin välis ollah hienot, pitkät, harvat karvat. Piäs da vačas on muzavu karhakko karvu. Tavallizesti täyziigäzil nieglikkoloil on 5-6 tuhattu nieglua, nuoremmil on 3 tuhattu.
Turvan, jalloin da vačan karvan väri on keldasvalgies muzavanruskieh. Nieglat ollah muzavanruskiet muzavienpoikkinazien junoloinke. Nieglikon rindu da kulku ollah yhty värii.
Levittämine.
Tavalline nieglikko eläy Päivänlaskullis- da Keski-Jevroupas, Britanskien suaril, Skandinavien suvel, luodehizel Ven’al, Päivänlaskullis-Sibiries, Kazahstanas. Tädä paiči nieglikot viettih Uudeh Zelandieh.
Eländypaikku.
Jevrouppalaine nieglikko eläy eri eländypaikois: mečänreunal, pienil nurmikkoloil, mečikkölöis, ei suvaiče suurii sualoi, da loppumattomii havumeččii. Se voibi eliä ristikanzan lähäl, toiči sidä voi vastata puustolois.
Eländytaba.
Tavalline nieglikko on yöeläin. Ei suvaiče kävellä loitos omas koispäi. Päiväl se viruu omas pezäs libo toizis peittolois.
Nigerii

Nigerii libo Nigerien federatiivine tazavaldu on valdivo Päivänlasku-Afriekas. Päivänlaskus se rajoittuu Beninanke, pohjazes Nigeranke, koillizes Čadanke, päivännouzus Kamerunanke. Virralline kieli on anglien kieli. Nigerien piälinnu on Abudža. Muan pinduala on 923 768 km². Rahvahan lugumiäry on 194 534 580 hengie.
Nigeru

Nigeru, virrallizesti Nigeran tazavaldu on valdivo Päivänlasku-Afriekas. Pohjazes da luodehes se rajoittuu Alžiranke, koillizes Livienke, päivännouzus Čadanke, suves da lounuas Nigerienke, lounuas Beninanke da Burkina-Fasonke, päivänlaskus Malinke. Nigeru on syväinmuavaldivo. Valdivon alovehen 80 % sijaiččou Sahara-hiekkumual. Virralline kieli on frantsien kieli. Piälinnu on Niamei. Muan pinduala on 1 267 000 km². Rahvahan lugumiäry on 23 470 530 hengie.
Nightwish

Nightwish on suomelaine, sinfonistu metallua soittavu bändi. Se on perustettu vuvvennu 1996 Kiteel da on nygöi üks Suomen kannatettuloimbii joukkovehii. Tavan mugah bändin pajot säveldäy kosketinsoittai da johtofiguuru Tuomas Holopainen. Nightwish on piästänyh ilmah 8 al’bomua kudamii on myödy piäle 8 miljonua kappalehtu – al’bomoin nimet ollah Angels Fall First (1997), Oceanborn (1998), Wishmaster (2000), Century Child (2002), Once (2004), Dark Passion Play (2007), Imaginaerum (2011) da Endless Forms Most Beautiful (2015). Joukkovehen nygöizet jäzenet ollah kosketinsoittai Tuomas Holopainen, gituaristu Emppu Vuorinen, basistu Marco Hietala, pajattai Floor Jansen, barabuanii Kai Hahto dai säkkipillin soittai da pajattai Troy Donockley. Bändin endizii jäzenii ollah pajattajat Tarja Turunen da Anette Olzon, basistu Sami Vänskä dai barabuanii Jukka Nevalainen. 
Historii.
Nightwish kerävyi ezmäzen kerran Kiteel vuvvennu 1996. Kai algoi Tuomas Holopaizen ajatuksespäi yhtistiä kosketinsoittimet, akustine gituaru da Tarja Turuzen ouperuluaduine iäni. Vuvven 1997 allus barabuanii Jukka Nevalainen liittüi bändih da akustine gituaru korvattih elektro-gituaral. Vuvvennu 1997 joukkoveh soitti kasietale bändin ezmäzen al’boman Angels Fall First da se piästettih ilmah saman vuvven külmükuus. Täl staadiel bändis oli 5 hengie da gastroliimuzikantunnu bassua soitti Samppa Hirvonen. Joukkovehen kannatus nouzi jogahizel al’bomal da se algoi gastroliiruiččie ümbäri muailmua. Vuvvennu 1998 bassua tuli soittamah Sami Vänskä kudai oli bändis vuoteh 2002 suate, hänen jälgeh bassua tuli soittamah Marco Hietala. Pajattai Tarja Turunen tüöttih iäre bändis vuvvennu 2005 muailman gastrolimatkun jälgeh da eroitus nostatti äijän paginua meediis Suomes da ümbäri muailmua. Turuzen jälgeh pajattaikse vallittih ruoččilaine Anette Olzon, ga müös häi lähti joukkovehespäi vuvvennu 2012. Barabuanii Jukka Nevalainen jätti bändin väliaigazesti vuvven 2014 kezäl uniprobliemoin täh. Uuzimmal al’bomal barabuanoi soittau Kai Hahto.
Nygyhetki.
Nygöi kylmykuun 2015 lopus Nightwish gastroliroiččou ymbäri muailmua enzimäzikse Jeuropas da jatkau sen jälgeh Amerikkah, Australiah da Ven’äle. Uuzin al’bom piästettih ilmah kevätkuus 2015 da sit on jo nygöi myöty ylen äijän. Bändin konsertu Angliin Wembley –areenan konsertuzualus talvikuus 2015 müötih loppuh, zualah syndyy läs 12 500 hengie.
Niilu

Niilu on Afriekan manderehen koillizes puoles virduaju läs 6650 kilometrii pitky jogi, kuduadu pietäh muailman pitkimbänny jovennu. Niilan piähuaroi ollah Valgei-Niilu, kudaman virdu algau Viktorienjärves Burundis, segä Sinine-Niilu, kudau virduau Efiopies. Kuivah hiekkumuah Niilan rannoile rodih omal aigua muinazen Jegiptan tsivilizatsii. Jogi on histourien aigua olluh tärgei liikendehväyly.
Niiniselgy

Niiniselgy () on Karjalan tazavallan Anuksen kanzallizen piirin kylä, kudai kuuluu Koveran kyläkundah.
Se sijoittuu Niinisellänjärven pohjasrannal.
Elokuus vuonnu 2014 kyläs kaivettih puučasounu kn’az’an Vladimiran kunnivokse.
Niittymarin kieli

Niittymarin kieli (niittymarin kieleh "Олык марий йылме") on uralilazen kieliperehen suomelas-ugrilazeh kielijoukkuoh kuului marilaine kieli.
Nikaragua

Nikaragua libo Nikaraguan Tazavaldu () on valdivo Keski-Amerikas. Suves rajoittuu Kosta-Rikan kel, pohjazes on Gonduras. Keski-Amerikan suurin valdivo.
Muan pinduala on 130 370 km². Rahvahan lugumiäry on 6 257 028 hengie (2013). Piälinnu on Managua. Viralline kieli on ispanien.
Nikola Tesla

Nikola Tesla (serb. Никола Тесла; 10. heinykuudu 1856 Smil’an, Avstrien imperii – 7. pakkaskuudu 1943 New York, Yhtysvallat) oli keksii sähkötehniekan da radivotehniekan alal, inženieru da fiiziekko. Roinduperiä myöte häi oli serbielaine. Rodivui da kazvoi Avstro-Vengries. Ruadoi Fransies da Yhtysvallois. Vuvvennu 1891 häi sai Yhtysvalloin kanzalližuon.
Tesla otti ozua vaihtovirran, kolmivaihevirran da induktiomotoran luadimizes da kehittämizes. Se avvutti siirdyö tevolližusrevol’ucien toizeh etuappah. Teslan kunnivokse on nimitetty magniettuvuon tihevyön tesla-mittuyksikkö, avtomašinvalmistai Tesla Motors, sego Belgradan Nikola Teslan lendoazemu. Tutkii sai monet palkindot: E. Kressonan, J. Skottan da T. Edisonan medalit.
Nikola Teslaa pietäh yhtenny nygyhistourien merkiččijöis keksijöis. Tesla on sežo yksi radivotehniekan kehittäjis. Myöhembi hänele myönnettih sit patentu. Radivon ozutettuu Tesla sai muailman tunnustamizen arvokkahannu inženierannu da keksijänny. Teslan aigazet ruavot avattih dorogua nygyaigazele sähkötehniekale. Hänen keksindöt oldih innovatiivizet. Monien Teslan patentoin hyövyttämine onnistui vaste hänen kuolendan jälgeh.
Sežo NikolaTesla on efiran olemizen kannattai. Häi pidi monii koitteluloi tovestumah efirua eri ainehiennu, kuduadu voi käyttiä tehniekas.
Nikolai Abramov

Nikolai Viktorovič Abramov (24. pakkaskuudu 1961, Ladva (vep), Leningradan aloveh – 23. pakkaskuudu 2016, Petroskoi) oli vepsäläine da ven’alaine kirjuttai, runoilii, žurnalistu, kirjalližuskiändäi, Karjalan tazavallan arvostettu kul’tuururuavon ruadai.
Eloskerdu.
Häi rodihes da kazvoi Leningradan alovehen vepsäläzes hierus Ladvas. Häi on vepsäläine.
Vuvvennu 1978 häi loppi Vinnitsien školan. Abramov opastui Leningradan topogruafiellizes tehnikumas, Petroskoin valdivoyliopistos, Karjalan pedagougizes valdivoyliopistos. Häi ruadoi gruššiekannu, souhozan da piloruaman ruadajannu, hierun kul’tuurutaloin johtajannu, geodeziamatkan ruadajannu, fotokuvuajannu, Svirin tulet (Svirskije ogni)-piirilehten da Suomelasugrilazen lehten korrespondentannu, Ken mis (Kto o čjom)-iččenäzen lehten korrespondentannu, vepsäläzen Kodima-lehten redaktorannu da piäredaktorannu. Jälgimäzet vuvvet häi ruadoi Karjalan kanzalliskirjastos.
Abramov oli Ven’an kirjuttajoin liiton ozanottai vuvves 1998 algajen da Ven’an žurnalistoin liiton ozanottai vuvves 2003 algajen. Suomelasugrilazien kirjuttajoin XI rahvahienvälizes kongresas, kudai oli elokuus vuvvennu 2010 Oulus (Suomes), Abramovan vallittih Suomelasugrilazien kirjuttajoin liiton hallindoh. Abramov oli Karjalan tazavallan žurnalistoin liiton ozanottai.
Häi kuoli 23. pakkaskuudu vuvvennu 2016 Petroskois jugien lyhytaigazen voimattomuon jälles. Abramovan pandih muah hänen roindumuas Ladvan-hierus.
Luomisruado.
Abramovan ezmäine runokogomus on «Koumekümne koume» (”Kolmekymmen kolme”). Se piäzi ilmoih vuvvennu 1994 da tuli enzimäzekse taidotevoksekse vepsän kielel.
Runoilii kiändi vepsän kieleh muailman da Ven’an kirjalližuon klassiekkoi. Häi kiändi Omar Haijaman, Rabindranat Tagoran, Uil’jam Šekspiran, Pol’ Verlenan, Aleksandr Puškinan, Lev Tolstoin, Sergei Jeseninan, Nikolai Kl’ujevan, Boris Pasternakan, Nikolai Rubtsovan, Jevgeni Jevtušenkon, Vladimir Vysotskin da muuloin kirjuttajien tevoksii. Häi kiändi sežo Kalevipoeg- estounielazen rahavahan eeposan ozii, Komin rahvahan suarnoi, Ven’an suomelasugrilazien kirjuttajoin runoloi da prouzua. Sidä paiči Nikolai Abramov kiändi sežo muailman rokmuuzikan tekstoi: ezim. Yesterday (The Beatles) da We Are The Champions (Queen), kuduat pajatetah vepsän kielel Anna Vasiljeva (Jusne) da Karjalan pajo- da tansi- kanzallisansambl’u ”Kantele”.
Nikolai Abramovan runot piästettih ilmoih erilazis kogomuksis, runovalliteksis, niidy kiännettih vepsän kielespäi ven’akse, suomekse, virokse, ruočikse, frantsien, norviegien, vengrien kielikse, Ven’an suomelasugrilazien rahvahien kielikse.
Nikolai Abramovan kniigu «Kurgiden aig» (”Kurgiloin aigu”) on V.S. Vysotskin muzeis ”Vysotskin taloi Tagankal” («Дом Высоцкого на Таганке»).
Abramov otti ozua ”Vepsäläine pyhä”-dokumentufilman kuvuamizeh (prod’usserukeskus ATK-studio, Pietari). Ligakuus vuvvennu 2009 tämä filmu sai II alovehienvälizen multimediakilvan palkindon (”Siberin kuldaine kedruoksu”-palkindo) Kemerovos.
Nikolai Laine

Nikolai Grigorjevič Laine (tovelline sugunimi on Gippiev: 27. oraskuudu 1920, Rebol'a – 18. tuhukuudu 1984, Petroskoi) – nevvostolaine runoilii, kiändäi, Karjalan autonomizen sosialistizen nevvostotazavaldan arvostettu kul’tuuran ruadai (v.1974), Ven’an sosialistizen federatiivizen nevvostotazavaldan arvostettu ruadai (v.1978).
Luomisruado
Lainen enzimäzet tevokset piästih ilmoih vuonnu 1936. Sidä myöhembi piäzi ilmoih «Враги»-runoelmu. Vuonnu 1939 ilmestyi runoloin kogomus karjalan kielel. Tänä vuonnugi Karjala-žurnualah piästih runot karjalan kielel: «В лесу», «Играй, Кантеле». Laine kirjutti sežo runoloin kogomukset «Huondes», «Lieksan lauluja», «Punaiset pihlajantertut», «Из поколения в поколение». Omis runoelmis «Старый мастер», «У костра», «В новогоднюю ночь», «Три березы» Laine kirjutti oman muan suvaičukses da sen muan ahkeris ruadajis.
Häi enzimäzenny kiändi suomekse ven’alazien runoilijoin tevokset: N. Nekrasovan, V. Majakovskin, A. Tvardovskin, M. Svetlovan, Nikolai Gribačovan, Janka Kupalan, Taras Ševčenkon, Gevorg Eminan tevokset. Sežo häi kiändi estounielazien runoilijoin Juhan Smuulan da Paul’ Rummon tevokset
Laine on yksi kiändäjis, kuduat kiännettih ven’akse Kalevala-eeposan v. 1979 da v. 1973.
Nikolai Zaitsev

Nikolai Zaitsev (16. talvikuudu 1938) on tundiettu karjalaine kirjuttai da taideilii. Häi kirjuttau omii tevoksii karjalan kielen livvin murdehel.
Eloksenkerdomus.
Nikolai Zaitsev on roinnuhes 16. talvikuudu vuvvennu 1938 Alavozen alovehen Antilan kyläs, Anuksen piiris. Školan jälles ruadoi Alavozen meččyzavodal. Jo lapsennu olles ylen suvaičči piirustua. Vuvvennu 1960 Nikolai loppi Moskovan Rahvahallizen Taidoyliopiston. Omah mučoih Galinah N. Zaitsev tuttavui vuvvennu 1963 Alavozen kluubas, nuoret kerras miellyttih toine toizeh, nenga sovus da rakkahuos eletäh 45 vuottu. Yhtes hyö kazvatettih kaksi poigua, nygöi autetah kazvattua bunukkoi. Nikolai Petrovič sanou, ku pereh kannattau händy kaikis ruadolois.
Nikolai Zaitsev ruadoi meččyzavodal. Nygöi on eläkkehel da eläy Anuksenlinnas. Vuvves 2005 algajen rubei kirjuttamah kerdomuksii, novelloi. Novellois Nikolai Petrovič kuvaillou omua muadu, Karjalan hieruloin histouriedu. Novelloin piäaihiennu on karjalaine ristikanzu, hänen hengi, mielet, duumat, tahtot, ilot da igävät.
Toimindu literatuuran alal.
Vuvvennu 2006 Nikolai Zaitsev kirjutti oman enzimäzen "Čuajumagari"-kerdomuksen. Sen jälles päivänvalgien nägi vie 14 piendy da suurdu kerdomustu. Viizi niilöis on kerätty kirjuttajan enzimäzeh "Omat ikkunat"- kniigah, kudai piäzi ilmah vuvvennu 2009.
Vuvvennu 2014 Petroskois piäzi ilmah kerdomuksien kogomus "Katkattu oza". Nikolai on sen kniigan taidoilii.
Hänen tevoksien piätiemannu on ristikanzu, kudaman kauti kirjuttai sanelou vaigielois histouriellizis tahahtumis: voinis, kollektivizatsies, repressielois sego voinan jälgehizes vuozis. Tevokset on kirjutettu iče Nikolai Zaitsevan, hänen buaban da died`oin elaigufaktoin pohjal. Nikolain Zaitsevan kerdomukset äijäl kosketah syväindy. Kirjuttai nerokkahasti, kielastamattah da liijoittelemattah ozuttau karjalazien elaigua da tabua.Vuozinnu 2008 da 2011 on suannuh Vladimir Brendojevan nimizen palkindon.
Toimindu taideilijannu.
Paiči kirjutusruaduo N. Zaitsev on nerokas taideilii. Piirustua häi algoi školas, konzu opastui kolmandes kluasas. Piirustuskerhos hänel oli nerokas opastai Leonid Korhonen; kuduas häi äijäl mih opastui. Sit nämmä tiijot päittih hänele Moskovan taidoyliopistos opastujes. Mondu vuottu Nikolai Zaitsev ruadoi mainostaidoilijannu. Kogo elaijas hänel suitui suan kuvua. Erähät niilöis pandih ozutettavakse Anukses, Alavozes sego Petroskois.
Lähtehet:.
1. Kniigu "Katkattu oza" (Verso, 2014)
2. Kuzmina Olga. Luonnon helmas kazvanuh kirjuttai //Oma mua №50/2013.-s.3
3. Libertsova.V. Pädis tarattua livvikse// Oma mua №13/2012. -s.5
4. Libertsova V. Nikolai Zaitsevan kirjavu muailmukuva //Taival-almanakku 2013. -s.44 -47
Nimijoki

Nimijoki libo Kimioja on Ven’an jogi, kudai virduau Karjalas.
Se laskeh Šuojogeh. Joven piduhus on 11 km. Jovenalan pinduala on 58,9 km².
Ninnettäi

Ninnettäi (suom. "Niisku", ruoč. "Snorken") on figuuru suomenruoččilazen taidoilijan Tove Janssonan kuvittehellizes muumiperehes kerdojis Muumi-kniigois. Ninnettäi on sežo myödäi Japounies 90-luvul luajitus animaciisarjas "Muuminotkon starinoi" (suomekse "Muumilaakson tarinoita"), kudai pohjavuu Tove Janssonan kniigoih da Tove da Lars Janssonan Muumi-sarjukoomiksoih. Sarjukoomiksupiirdäi da kirjuttai Lars Jansson oli Tove Janssonan velli.
Ninnettäi on myödäi vaiku kahtes kniigas: "Muumipeigoi da händytiähti" da "Tiedoiniekan hattu" -kniigois. Animaciisarjas häi ei ole piäfiguuroi ga on myödäi äijy enämbi, migu Janssonan tevoksis. Kniigois Ninnettäi on tavalline lapsi, ga animaciisarjas häi on keksii da tiedomies.
Ninnettäjän sizär on Ninnineidoi, kudai on Muumi-kniigoin piäfiguuran Muumipeigoin mielespietty. Paiči Ninnineidoin vellie, ninnettäi-nimel kučutah myös kogo ninnettäjien lajii. Alguperäzis Tove Janssonan Muumi-kniigois kerrotah, ku ninnettäjät ollah lähästy suguu muumiloile. Kniigois ninnettäjät vaihtetah värii tundoloin mugah.
Tove da Lars Janssonan resunkois Ninnettäi on samannägöine, gu Muumipeigoi. Muumipeigoi da händytiähti -kniigas Muumipeigoin dovariššu Muikkuine tottu mainiččou, ku Ninnettäi on valpahanfiolietovoi da Muumipeigoi valgei. Erähäs Tove Janssonan piirretys värillizes kanzikuvas Muumipeigoi, Ninnettäi da Ninnineidoi kai ollah valgeidu. Tiedoiniekan hattu -kniigas on kuva, kudamas Ninnettäjäl on parikku piäs, ku häi on sud’d’annu Mörrön suudoistundos. ”Muuminotkon starinois” Ninnettäjäl on očkat da oččutukku.
Ninnettäi "Muuminotkon starinois".
Animaciisarjas Ninnettäi puaksuh kuvatah ylbiekse da kaikentiedäjäkse. Häi keksiy ainos dieloloi, kudamat ollah Muuminotkol harvinazii. Ninnettäjän tärgevimbii projektoi oldih kaksi ilmulaivua, kudamii häi luadi omas masterskois.
Ninnettäjän enzimäine ilmulaivu mustoitti laivua. Laivua ohjattih rul’al da sen oli tarkoitus lendiä liikkujil siibilöil da rotoroil, ga Ninnettäi ei maltanuh keksie laivale tarbehekse tevokastu poltoainehtu. Seeries ”Suuri pamahtus” (suomekse Iso jysäys) keksii Muhveli kerdoi Ninnettäjäl, ku häi oli luadinuh ilmulaivah sobijua poltoainehtu. Sendäh ku Ninnettäi ei uskonuh, ku Muhvelin poltoaineh on sobijua, Muhveli da Haižuli livahtettihes Ninnettäjän masterskoih. Da sendäh ku Muhvelin poltoaineh oli liijan vägeviä, ilmulaivu räjähtihes da hävitti samaiten kogo Ninnettäjän masterskoin.
Toine laivu oli enzimästy pienembi: laivah syndyi vaiku kullettai da yksi passažiiru. Ylen suuri ilmumiäččy pidi uvven laivan ilmas, da laivua ohjattih rotoroil, kudamat oldih laivan sivuloil. Ninnettäi piäzi koitehajol kezän lopul, da ku talvi tuli, häi lähti uvven laivanke suvehpäi. Ninnettäjän lähtemizeh lopehes enzimäine ”Muuminotkon starinoi” -sarju. Sarjan uuzis seerielois (seeriet 77–101) Ninnettäjiä enämbi ei ole.
Nobel-palkindo

Nobel’-palkindo (ruoč. Nobelpriset, ) on yksi arvokkahimis rahvahienvälizis palkindolois, kudai joga vuottu miärätäh suuren tiedotutkimuksen, vallankumovuksien keksindölöin libo kul’tuurah libo yhteiskundan kehitykseh panoksen periä.
Nobel’-palkindo on nimitetty dynamitan keksinyön ruoččilazen Al’fred Nobel’an kunnivokse. Se on fiziekan, himien, liečetiijon, kirjalližuon da rauhan alal juattavu palkindo. Sežo on olemas muga sanottu talovustiijon Nobel’-palkindo, kudai miärärtäh vuvven 1969 algajen. Enzimäzet viizi palkindokategouriet perustettih Nobel’an testamentan mugah vuonnu 1895 da enzimäzet palkindot juattih vuonnu 1901. Ruočin keskusbankan talovustiijon palkindo Al’fred Nobel’an mustokse perustettih vuonnu 1968 da enzimäine palkindo annettih tuliennu vuonnu. Nobel’-palkindoh kuuluu ližäkse läs miljonu jevruo den’gupalkinduo.
Paiči Nobel‘an rauhanpalkinduo, kai muut palkindot miärätäh Stokgol’man konsertukois Ruočis. Nobel’an palkindo miärätäh Oslos. Rauhanpalkindon suajan piätetäh erilline komitiettu, kudai vallitah Norviegien parluamentu.
Palkindo voijah suaja vaigu eri ristikanzat, ei laitokset (paiči rauhanpalkinduo). Rauhanpalkindo voijah miärätä sego eri ihmizile, sego virrallizile da yhteiskunnallizile laitoksile. Gu komitietan ozanottajat ei löydy hyviä tevoksii, palkindo voi jiäjä juamattah. Sežo palkindo annetah vaigu hengis olijoile ristikanzoile.
Piädokumentu, kudai miäriäy palkindon andamizen siännöt, on Nobel’an rahaston ustuavu.
Nogikana

Nogikana ("Fulica atra") on randukanoin heimoh kuului lindu.
Karjalankieline nimi.
Linnun karjalankieline nimi on täh artikkelih niškoi kiännetty suomenkielizes sanaspäi "nokikana".
Kogo da nägö.
Piduhus: 36-42 cm&lt;br&gt;
Siibien agjuväli: 70-80 cm&lt;br&gt;
Paino: 0,6-1,2 kg
Nogisorzu

Nogisorzu () on sorzien heimoh kuului lindu.
Karjalankieline nimi.
Linnun karjalankieline täs artikkelis käytetty nimi on kiännetty suomenkielizes sanas "nokisorsa".
Kogo da nägö.
Piduhus: 53-61 cm
Pezindy.
Nogisorzu muniu 6-14 jäiččiä. Tavallizeh jäiččiä on 8-10. Emäččy haudou jäiččii yksin 26-30 päiviä.
Aloveh.
Nogisorzu peziy Pohjas-Amerikas. Yksikai niidy yöksyy puaksuh Päivänlasku-Europpah. Suomes enzimäine nogisorzu tavattih Sovankyläs vuonnu 2004.
Noljakka

Noljakka on Jovensuun linnan aloveh. Noljakas eläy äijy rahvastu.
Norjan kieli

Norjan kieli libo norju (nor. "norsk") on pohjasgermanine kieli. Kielel pagizou läs 4,8 miljounua hengie. Kui Karjalasgi, Norjas ei ole yhty yhtenästy kirjukieldy, vaigu kaksi virrallistu kielimuoduo, kirjunorju (nor. "bokmål") da uuzinorju (nor. "nynorsk").
Norjan lähisugukielet ollah ruočči, danii, islandii da fiäri.
Norviegii

Norviegien kuningaskundu (kirjunorviegiekse Kongeriket Norge, uuzinorviegiekse Kongeriket Noreg) libo Norviegii ("Norge" libo "Noreg") on perustuslailline monarhii Pohjas-Europas. Mua kuuluu Pohjasmualoih da Skandinavieh. Se on Ruočin päivännouzu- da Suomen pohjasnaapuri, da sil on yhtehisty rajua sežo Ven'an kel. Pindualal varsinaine Norviegii on kolmannekse suurin Pohjasmua. Muan päälinnu da suurin linnu on Oslo.